L’elit de l’atletisme entrena a Burjassot abans de posar rumb a l’Europeu a Silèsia
2025-07-24

Novament en les pistes d’atletisme del Poliesportiu de Burjassot s’han donat cita, aquesta setmana, els atletes més ràpids de la Reial Federació Espanyola d’Atletisme que es troben de concentració, preparant el Campionat d’Europa de Seleccions, el qual se celebrarà a la ciutat polonesa de Silèsia, el pròxim cap de setmana del 29 i 30 de maig.

Concretament es troben a Burjassot les seleccions absolutes al complet de relleus de 4×100 i 4×400, masculina i femenina, les quals hauran de mesurar-se a França, l’actual campiona; Alemanya; Gran Bretanya; Itàlia; l’amfitriona Polònia, Ucraïna i Portugal.

L’alcalde de Burjassot, Rafa García i el regidor d’Esports, Juan Gabriel Sánchez, han volgut acostar-se a les pistes, aquest matí (26-05-2021), l’última dels atletes en terres locals, per a juntament amb el director esportiu i president del C.A Els Sitges de Burjassot, Eduardo Gómez Velasco, interessar-se sobre la seua estada a Burjassot durant el temps que ha durat la concentració, al mateix temps que per a desitjar-los “tota la sort del món, tant a atletes com a entrenadors i equip tècnic, en aquest pròxim repte internacional“.